ועדת העבודה, הרווחה והבריאות, כנסת 15, פרוטוקול מספר 79, 2000-02-08 10:00

דוד טל: בוקר טוב.

דוד טל: אני מתכבד לפתוח את ישיבת ועדת העבודה, הרווחה והבריאות של הכנסת.

דוד טל: על סדר היום הצעת חוק למניעת נזקים מעישון מוצרי טבק, תשנ"ט, 1998.

דוד טל: חבר הכנסת יחזקאל, מה אדוני רוצה להשיג מעבר לנתונים הסטטיסטיים?

אברהם יחזקאל: הצעה זו נדונה בפרוטרוט בקריאה הראשונה.

אברהם יחזקאל: יש בה למעשה אלמנט דקלרטיבי, ציבורי.

אברהם יחזקאל: מידי שנה יצטרכו להיבדק נתונים באשר לנזקים הכרוכים בעישון מוצרי טבק.

אברהם יחזקאל: הדברים האלה מסתובבים למעשה בכל מיני מוסדות וכל מיני גורמים.

אברהם יחזקאל: אני חושב שמיקוד פוקוס בתחום הזה של הנזקים הנגרמים ממוצרי טבק הוא תחילתו של תהליך.

אברהם יחזקאל: אדוני בוודאי יודע, שגם במשרד הבריאות בודקים את הסוגייה הקשורה מנזקים בעישון מוצרי טבק.

אברהם יחזקאל: אני חושב שהשלב הבא יהיה שבעתיד, ואולי עוד בתקופתנו, נדון גם בסוגייה של החלת היכולת להיגמל מעישון מוצרי טבק – זה חוק שאני עובד עליו עכשיו – כי הנזקים הקשורים בתוצאות העישון, סרטן וכדומה, העלות שלהם גדולה מאד.

אברהם יחזקאל: לכן, ההצעה הזו אומרת שמידי שנה יישבו בכנסת, יידונו, יצהירו, אצלך בועדה ובמליאת הכנסת.

אברהם יחזקאל: אני חושב שזה חשוב מאד לדעת מה אחוז המעשנים בישראל, מהן קבוצות הגיל, מה היכולת להיאבק בתופעה הזו ומה משרד הבריאות עושה בעניין.

אברהם יחזקאל: כל הדברים האלו הם ברורים וצריך לעגן אותם בחקיקה.

אברהם יחזקאל: זו בקשתי, להעביר אותם לקריאה שניה ושלישית.

משה בוטון: אדוני היושב ראש, אנחנו נמצאים בשלב של החלת רציפות.

דוד טל: כן.

דוד טל: אנחנו מדברים על רציפות.

אברהם יחזקאל: כן.

אברהם יחזקאל: היו"ר דוד טל: יש מישהו מהנוכחים שרוצה להתייחס?

אברהם יחזקאל: בבקשה, גברתי.

טלי שטיין: אנחנו תומכים.

טלי שטיין: אנחנו חושבים שהצעת החוק הזו מאד חיובית.

טלי שטיין: זה גם אמצעי של פיקוח של הרשות המחוקקת על הרשות המבצעת.

טלי שטיין: יש דוגמאות לזה בחקיקה.

טלי שטיין: למשל, בחוק שיפוץ בתים ואחזקתם.

טלי שטיין: יש עוד כל מיני דוגמאות ואנחנו תומכים.

דוד טל: תודה.

דוד טל: כן, משרד הבריאות.

אילנה מישר: גם משרד הבריאות תומך בהצעה.

דוד טל: אנחנו מאשרים את הצעת החוק הזו לאישור רציפות לקריאה ראשונה.

אברהם יחזקאל: שניה ושלישית.

דוד טל: רציפות.

דוד טל: אחרי שתאושר הרציפות, זה יעבור לקריאה שניה ושלישית.

אברהם יחזקאל: נכון.

אברהם יחזקאל: תודה רבה.

דוד טל: תודה לך, אדוני.

דוד טל: יום נעים.